**Sajtóanyag/PResston PR/2025. január 28.**

**Dobozban a dicsőség**

**- A csomagolástechnika élmezőnyében a debreceni Sz. Variáns -**

**2024 rendkívül mozgalmas és szakmailag sikeres volt az Sz.Variáns számára, hiszen Szakál Jánost, a cég ügyvezető tulajdonosát, az Ernst & Young „Az év üzletembere” díjra jelölték. Emellett az elmúlt évben a cég számos rangos elismerésben részesült, többek között elnyerte a Store Insider díjat, melyek tovább gazdagították az Sz.Variáns kiváló eredményeit**. **A 2024-ben 30 éves debreceni családi vállalkozás, amely Magyarország egyik vezető csomagolástechnikai cége, tizedik alkalommal kapta meg a Hungaropack nagydíjat, amely a csomagolóanyag-gyártók legnagyobb hazai elismerése. A közel 60 éves múltra visszatekintő kitüntető címet ezúttal egy édesipari termék luxus szegmensét erősítő csomagolásáért adták át a debreceni manufaktúrának. A cég innovatív megoldásaival és környezettudatos megközelítéseivel továbbra is kiemelkedő eredményeket ér el a hazai és a nemzetközi piacon, miközben élen jár a hagyomány és a modern technológia ötvözésében, hozzájárulva a magyar csomagolástechnikai ipar nemzetközi ismertségének növeléséhez. A családi vállalkozás évente több tízmillió dobozt készít, amelynek 80%-a a hazai piac igényeit elégíti ki, míg 20%-a exportcélokat szolgál. A külpiacra gyártott meseszép termékek 10%-át Szlovákiába, 5%-át Romániába, 3%-át Ausztriába, míg 2%-át Németországba szállítja. Emellett a vállalat beszállítóként neves márkáknak gyárt impozáns csomagolásokat, így Japántól Dubai-on át egészen Amerikáig jelennek meg a debreceni minőség lenyomatai. Ezzel a cég folyamatosan erősíti globális jelenlétét, bővíti nemzetközi befolyását, és új piacokat hódít meg szerte a világon. Az Sz.Variáns 2024-ben az előző évhez képest 23%-os forgalomnövekedést tudott elérni, ami különösen jónak mondható a piaci körülményeket tekintve.**

**Harmadik évtizede a siker útján**

Az Sz. Variáns 2024-ben ünnepelte fennállásának 30. évfordulóját, amely alkalomból a cég számos elismerést és figyelmet kapott. A jubileum mellett további büszkeségre ad okot, hogy a vállalkozás ügyvezető tulajdonosa, Szakál János, az Ernst & Young „Az év üzletembere” elismerés közel 40 jelöltje közé is bekerült.

**A Hungaropack díj és az Sz.Variáns 10. diadala**

A Hungaropack díj Magyarország legnagyobb presztízsű elismerése, amely évente a leginnovatívabb és legkiválóbb csomagolási megoldásokat jutalmazza, egyúttal a nyerteseknek lehetőséget biztosít a nemzetközi piacokon való megjelenésre is. A pályaműveket név nélküli elbírálás során egy független szakmai bizottság értékeli, amely évente mintegy 100 munkát vizsgál. A díjazás során 4-5 termék érdemel elismerést, míg a többi induló egyéb kitüntetésben részesülhet. A Hungaropack díj az évtizedek során a kiválóság és az innováció megtestesítőjévé vált, és továbbra is kiemelkedő szerepet játszik a magyar csomagolási ipar sikerében, valamint annak nemzetközi elismertségében. A pályázat benyújtása minden év nyár elején történik, ezért az év során folyamatosan mérlegeli a vállalat, mely termékei felelnek meg a csomagolási verseny szigorú előírásainak.

**Művészet a karácsonyi asztalon: az év díjazott szaloncukor csomagolása**

Az Sz.Variáns tavaly már tizedik alkalommal nyerte el ezt a rangos kitüntetést, egy prémium kategóriás édesipari termék csomagolásának kimagasló színvonalú megoldásáért. A díjnyertes dizájn egy exkluzív szaloncukor doboza, amely formavilágában tradicionális, ugyanakkor megmunkálásával és megjelenésével messze kiemelkedik a szokványos megoldások közül. Az UV lakkozással, dombornyomással, aranyozással és különleges grafikai elemekkel díszített fóliaablak eleganciát kölcsönöz az ünnepi terméknek. Az egyedi fejlesztés nemcsak esztétikai értéket képvisel, hanem a kivitelezés funkcionalitását is magasabb szintre emeli, ezzel tovább erősítve a termék pozícióját.

**A díjnyertes szaloncukor doboz**

A karácsonyi édesség luxuskategóriás összetevői – például a szicíliai pisztácia és a piemonti mogyoró – valamint a csokoládégyár történelmi múltja olyan csomagolástechnikai megoldásokat követeltek, amelyek egyszerre idézik meg a 19. század végének gazdagságát, miközben alkalmazzák a 21. század legmodernebb technológiai innovációit.

**Szakál János, az Sz.Variáns Kft. ügyvezető igazgatója**

„A csomagolás tervezése során alapvető szempont volt, hogy a termék megfeleljen a Stühmer Kft. technológiailag fejlett gyártóüzeme magas műszaki követelményeinek. Az alapanyagok kiválasztása, a nyomtatási eljárások, valamint a felületkezelés során a legmagasabb szakmai színvonalat és precizitást alkalmaztuk, figyelembe véve a nagy múltú vállalat arculati elvárásait is. Az egyedi technikák – mint a domborítás, a prégelés, az ablakos kivitelezés és a különleges rátétek – kézműves igényességű, művészi munka eredményei.
Az elkészült kivitelezés olyan archaizáló esztétikát képvisel, amely Friedrich Stühmer munkássága előtt tiszteleg, miközben az 1868-as történelmi gyökereket idézi meg.” – **hangsúlyozta Szakál János, az Sz.Variáns ügyvezető igazgatója.**

A hagyományok iránti tisztelet harmonikusan ötvöződik a korszerű technológiai megoldásokkal, így a csomagolás méltó kísérője a Stühmer luxus szaloncukrainak.

**Az Sz. Variáns már februártól készül a karácsonyra**

Az Sz.Variáns karácsonyi előkészületei már február közepén kezdetüket veszik, amikor a megrendelők igényei végleg formát öltenek. A tavaszi egyeztetések jelentik a nyáron induló gyártás alapját. A vállalat már szeptemberben megkezdi a legkeresettebb termékek – például a szaloncukor dobozok, a beauty termékeket rejtő díszcsomagolások, valamint a céges logóval ellátott papírtáskák készítését, hogy az ünnepi hajrában biztosítani tudják a zökkenőmentes kiszolgálást. A Lean folyamatfejlesztési rendszer segítségével optimalizált gyártási ütemezés garantálja a vállalat hatékony működését.

A cég vezetője szerint az idei év különösen ígéretes növekedési kilátásokat tartogat, különösen a kisebb vállalatok számára, amelyek dinamikus fejlődése kiemelkedő.

**Fenntartható és esztétikus csomagolás a kozmetikai termékeknek is**

Az Sz. Variáns a Stühmer csokoládé díszdoboza mellett a Somogy vármegyei kozmetikai termékeket gyártó CRÉEM Kft. csomagolási koncepciójára is büszke. A családi vállalkozás dobozainak tervezése során a természet közelsége és a fenntarthatóság elvei kerültek a középpontba, így a megoldás a hagyományos minőséget és a környezettudatos, esztétikai dizájnt ötvözi. Ezen alapelvek mentén a kozmetikai termékek díszdobozai nemcsak a minőséget és a fenntarthatóságot, hanem a vizuális harmóniát is megjelenítik, tökéletesen kifejezve a márka filozófiáját.

**A CRÉEM Kft. csomagolási koncepciója**

A kozmetikai termékcsalád csomagolása FSC-minősítésű, környezetbarát CRUSH GRAPE papírból készült, amely 15%-ban szőlőmagrostot és 30%-ban újrahasznosított anyagot tartalmaz. Ez az innovatív és fenntartható csomagolási koncepció elnyerte a rangos Store Insider díjat, amely a kereskedelmi és élelmiszeripari szektor kiemelkedő szereplőit és úttörő megoldásait ismeri el. Ez a kitüntetés tovább erősíti az Sz.Variáns meghatározó szerepét a csomagolástechnikai iparágban.

**Közösségi értékek és munkatársi megbecsülés**

Az Sz.Variáns Kft. a társadalmi felelősségvállalást alapvető társasági értékként tekinti, ennek megfelelően rendszeresen támogatja a debreceni gyerekklinikát, a helyi hospice szervezet nővéreit, valamint az Országos Vérellátó Szolgálatot. A cég tervei között szerepel a Down szindrómásokat segítő alapítvány munkájának segítése. A vállalat már számos alkalommal összhangba került helyi iskolák és óvodák kezdeményezéseivel. A debreceni családi vállalkozás nemcsak a környezete iránti felelősségvállalásban elkötelezett, hanem a munkatársai jóllétének biztosításában is. A dolgozók év végi elismerésének egyik szép példája a Mikulás napi hagyományos reggeli, amely során a kollégák a sütemények és a közös koccintás mellett átvehetik karácsonyi borukat is, így méltó módon ünnepelve az év eredményeit.

**A jövő csomagolása: okosmegoldások az Sz. Variáns termékeiben**

A jövőt illetően a cég újabb innovációkra készül. Terveik között szerepel az okoscsomagolások fejlesztése, amelyek 2025-ben már megjelenhetnek az Sz. Variáns termékpalettáján. Az újítások célja, hogy a csomagolások ne csak funkcionálisak és esztétikusak, hanem interaktívak is legyenek, tovább növelve a vásárlói élményt.

Az Sz.Variáns dobozai nem csupán elegáns csomagolások, hanem olyan különleges, sokoldalú ajándékok is, amelyek minden pillanatban emelik a megajándékozottak élményét, és hosszú távon is értéket képviselnek.

**Az Sz.Variáns Kft.-ről röviden:**

Sz. Variáns Kft. 1994 óta **nyomdai termékek és papíralapú csomagolóanyagok gyártásával** foglalkozik.

A debreceni cég **elsőként honosította meg Magyarországon** a mikrobordázott natúr és színes hullámpapírból készült csomagolásokat. A csomagolástervezés és kivitelezés szakértői mind a berendezések, mind az alkalmazott technológiák tekintetében **a legmagasabb minőségre** specializálódott.

A 75 főt foglalkoztató, dinamikusan fejlődő családi vállalkozás forgalma ma már megközelíti a 2 milliárd forintos nagyságrendet. Tevékenységének **fő fókuszát** az **ipari csomagoló eszközök, papíralapú marketingtermékek, luxus csomagolóeszközök és a kézi készítésű papírtáskák gyártása** adja.

A vállalat legfőbb **szolgáltatásai** közé tartozik a formatervezés, a grafikai előkészítés, a nyomtatás, a felületnemesítés és a konfekcionálás.

A cég első szakmai díját 1997-ben nyerte el, amikor az Europapier által kiírt **Kreatívek pályázaton** **első helyen** végzett a „mézgyertya” család csomagolásának megalkotásával.

4 évvel a megalakulása után az Sz. Variáns Kft. az IKEA 54 áruházának beszállítójaként már **évi egymillió** mikrobordázott ovális dobozt gyártott és szállított a svéd bútor-óriásnak.

A vállalat 2012-ben megkapta az **FSC® minősítést,** illetve rendelkezik a szakmai körökben is elismert **MSZ EN ISO 9001:2015 tanúsítvánnyal**.

A cég az elmúlt 10 év alatt **megtöbbszörözte forgalmát**, eredményességét pedig több mint **60 %-kal növelte**.

A vállalat vezetősége 2018-ban a **Lean folyamatfejlesztési rendszer bevezetése mellett döntött, ami szintén** pozitív változást hozott a családi vállalkozás életébe. Ennek köszönhetően sikerült az eredményességüket a cég növekedésének nagyságával arányosítani.

A termékeik egyedi formáját, alapanyagát és funkcionalitását már több ízben elismerték a csomagolóanyag-gyártók legnagyobb hazai versenyén is, hiszen eddig **10 alkalommal** nyerték el a **Hungaropack nagydíjat**. 2024-ben Store Insider díjat is kapott a vállalat.

2022-ben - egy európai uniós forrásból megvalósult beruházás keretén belül - **Kelet-Magyarországon egyedülálló**, **3D-s UV-lakkozást végző felületnemesítő eszközzel** bővült a cég gépparkja.

A vállalat a **St. Andrea Szőlőbirtok** részére készített díszdobozzal 2022-ben elnyerte a nemzetközi **WordStar Packaging Awards- díjat**, amely a szakma legrangosabb elismerését jelenti.

Az Sz. Variáns **referenciái** között szerepel a Herendi porcelán, a Gerbeaud, a Stühmer Édesség, a Tokaj Kereskedőház, a Zsindelyes Pálinkafőzde, és a Richter Gedeon Zrt. is.

**További információ és interjúegyeztetés:**

**Terdik Adrienne| Ügyvezető igazgató | PResston PR | Rózsadomb Center | 1025 Budapest | Törökvész u. 87-91. | T + 36 1 325 94 88 | F +36 1 325 94 89 |
M +36 30 257 60 08 |** **adrienne.terdik@presstonpr.hu** **|www.presstonpr.hu**

**Menyhárt Erika| Senior PR Account | PResston PR | Rózsadomb Center |
1025 Budapest | Törökvész u. 87-91. | T + 36 1 325 94 88 | F +36 1 325 94 89 |
M +36 30 769 8697 |** **erika.menyhart@presstonpr.hu** **|** [**www.presstonpr.hu**](http://www.presstonpr.hu)